હાઈકોર્ટ દ્વારા આપવામાં આવેલા ચૂકાદા મામલે ગુજરાતના ઉપમુખ્યપ્રધાન નિતીનભાઈ પટેલે જણાવ્યું હતું કે ગુજરાતમાં અન્ય રાજ્યના વિદ્યાર્થીઓને પ્રવેશ માટે 15 ટકા બેઠક અનામત હોય છે પરંતુ ગુજરાતની 85 ટકા અનામત બેઠક પર રાજ્યની બહારના વિદ્યાર્થીઓને પ્રવેશ મળતો હતો. આ ક્વોટા પર ગુજરાતના જ વિદ્યાર્થીઓને પ્રવેશ મળે તે માટે ડોમિસાઇલનો કાયદો ઘડ્યો હતો. અમુક લોકોએ બહારના વિદ્યાર્થીઓને પ્રવેશ અપાવવા માટે કોર્ટમાં કેસ કર્યો હતો. હવે કોર્ટના આદેશ પ્રમાણે રાજ્યમાંથી જ ધોરણ-10 અને ધોરણ-12 પાસ કર્યું હશે તેને જ પ્રવેશ મળશે. હાઈકોર્ટે ચૂકાદો આપી દેતા હવે મેડિકલ પ્રવેશમાં સ્થાનિકોને પ્રાધાન્ય મળશે.”